30.8.2014 Den Europæiske Unions Tidende L 259/23 AFGØRELSER KOMMISSIONENS GENNEMFØRELSESAFGØRELSE af 28. august 2014 om ændring af bilaget til gennemførelsesafgørelse 2014/178/EU for så vidt angår de områder i visse medlemsstater, der er omfattet af restriktioner på grund af afrikansk svinepest (meddelt under nummer C(2014) 6169) (EØS-relevant tekst) (2014/637/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 89/662/EØF af 11. december 1989 om veterinærkontrol i samhandelen i Fælles- skabet med henblik på gennemførelse af det indre marked (!), særlig artikel 9, stk. 4, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhan- delen med visse levende dyr og produkter inden for Fællesskabet med henblik på gennemførelse af det indre marked (?), særlig artikel 10, stk. 4, under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (?), særlig artikel 4, stk. 3, og ud fra følgende betragtninger: (1) — Ved Kommissionens gennemførelsesafgørelse 2014/178/EU (?) er der fastsat dyresundhedsmæssige foranstalt- ninger til bekæmpelse af afrikansk svinepest i visse medlemsstater. I bilaget til nævnte gennemførelsesafgørelse afgrænses og listeopføres en række områder opdelt efter risikoniveauet under hensyntagen til den epidemiologiske situation. Listen omfatter visse områder i Estland, Italien, Letland, Litauen og Polen. (2) — Der er siden starten af august 2014 indberettet flere nye udbrud hos tamsvin i nærheden af Letlands grænse med tredjelande og nær grænsen til Estland. Der er konstateret sygdomstilfælde hos vildtlevende svin i Letland i områder, der p.t. ikke er omfattet af gennemførelsesafgørelse 2014/178/EU. Der har siden starten af august 2014 også været flere nye udbrud hos tamsvin i Litauen og Polen. Udbruddenes antal og omfang samt udbrudsstederne vidner om en ændring i sygdommens geografiske fordeling. (3) — Udviklingen i den nuværende epidemiologiske situation bør indgå i vurderingen af den risiko, der udgøres af den dyresundhedsmæssige situation i Letland, Litauen og Polen og i tilgrænsende tredjelande. For at målrette de dyre- sundhedsmæssige bekæmpelsesforanstaltninger og for at forhindre spredning af afrikansk svinepest samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberet- tigede handelshindringer, bør EU-listen over områder omfattet af dyresundhedsmæssige bekæmpelsesforanstalt- ninger i gennemførelsesafgørelse 2014/178/EU ændres for at tage hensyn til den nuværende dyresundhedsmæs- sige situation med hensyn til denne sygdom i Letland, Litauen og Polen og i tilgrænsende tredjelande. (4) — Det er derfor nødvendigt at lade bilaget til gennemførelsesafgørelse 2014/178/EU erstatte af et andet og indføje de relevante områder i Estland, Letland, Litauen og Polen. () EFTL 395 af 30.12.1989, s. 13. () EFTL 224 af 18.8.1990,s. 29. () EFTL 18 af 23.1.2003,s. 11. () Kommissionens gennemførelsesafgørelse 2014/178/EU af 27. marts 2014 om dyresundhedsmæssige foranstaltninger til bekæmpelse af afrikansk svinepest i visse medlemsstater (EUT L 95 af 29.3.2014, s. 47).